པྱད་པ་དང་།
207

ཚོགས་བསགས་སྒྲིབ་སྦྱང་། བླ་མ་དང་ལྷག་པའི་ལྷ་དབྱེར་མེད་ལ་གསོལ་འདེབས་
གནད་སྨིན་སུམ་དྲིལ་དུ་བྱས་ནས་འབད་ནུས་ན་ཟབ་མོ་ལྟ་བའི་ལམ་གྱི་གནད་རྙེད་མི་
སྲིད་པ་ནི་ག་ལ་ཡིན། དེའི་རྩ་བ། ཚུལ་གནས་ཐོས་དང་བསམ་ལྡན་པས། །སྒོམ་པ་ལ་ནི་
རབ་ཏུ་སྦྱོར། །ཞེས་ཚུལ་ཁྲིམས་རྣམ་པར་དག་པས་གཞི་བཟུང་། ཐོས་བསམ་སྒོམ་པས་
རྒྱུད་རིམ་གྱིས་སྦྱངས་ཏེ་རྒྱུ་ཚོགས་རྣམས་ལ་རྩིས་སུ་བྱས་ནས་བརྩོན་པ་བསྐྱེད་ན་ཟབ་
རྒྱས་ལམ་གྱི་རྟོགས་པ་སྐྱེ་བ་མ་གཏོགས། མཁའ་ལས་ཆར་བབ་པ་ལྟར་ཕྱི་རོལ་ནས་མི་
འོང་བར་མ་ཟད། འོང་བ་ལྟར་སྣང་ཡང་སྐྱོན་ལས་ཡོན་ཏན་ནི་མིན་པ་རེད། རྒྱལ་བའི་
བསྟན་པ་སྤྱི་ལ་སློབ་ཚུལ་ཇི་ལྟར་གསུངས་པ་དེ་ནི་བྱེ་བྲག་མདོ་སྔགས་ཀྱི་ཉམས་ལེན་
གང་ལ་སློབ་ཀྱང་དེ་ལྟར་དགོས་པས། འདི་ན་དང་བོར་ཐོས་ལ་བརྟེན་ནས་ཚུལ་བཞིན་
ཡིད་ལ་བྱེད་པ་འབྱུང་། །ཚུལ་བཞིན་ཡིད་ལ་བྱེད་ལས་ཡང་དག་དོན་ཡུལ་ཡེ་ཤེས་
འབྱུང་། །ཞེས་ཐོས་པ་ལས་བསམ་པ། དེ་ལས་སྒོམ་པ། དེ་ལས་ཉམས་མྱོང་གི་རྟོགས་པ་
སྐྱེས་པ་རིམ་གྱིས་གོང་དུ་འཕེལ་བ་ལས་རྫོགས་པའི་སངས་རྒྱས་ཀྱི་གོ་འཕང་ཞེས་
བསྐལ་བ་གྲངས་མེད་པར་མཚན་ཙམ་ཐོས་པ་ཡང་རྙེད་པར་དཀའ་བ་དེ་རང་རྒྱུད་ལ་
ཚེགས་མེད་པར་གྲུབ་སྟེ་རིང་ནས་ཡིད་ལ་བརྣག་པའི་མཁའ་ཁྱབ་ཀྱི་འགྲོ་བའི་མགོན་
དུ་འགྱུར་བས་དེ་དག་གི་ལམ་གྱི་གནད་མདོར་བསྡུས་ན་སྲིད་པ་མཐའ་དག་མེ་འབར་
བའི་ཀླུབས་སུ་ཚུད་པ་ལྟར་སྡུག་བསྔལ་གྱི་རང་བཞིན་དུ་མཐོང་ནས་དེའི་ཕུན་ཚོགས་
ལ་སྐད་ཅིག་ཀྱང་ཆགས་པའི་གནས་མེད་པར་འབྲོས་འདོད་ཀྱི་ངེས་འབྱུང་གི་བསམ་
པ་དང་། རང་ཉམས་ལ་དཔག་ནས་མཁའ་མཉམ་གྱི་སེམས་ཅན་ཐམས་ཅད་ཀྱང་ངང་
ཚུལ་དེ་ལས་མ་འདས་པའི་བར་མཐོང་ནས་ཤས་མི་བཟོད་པའི་བྱམས་སྙིང་རྗེས་དྲངས་
ནས་རྫོགས་པའི་སངས་རྒྱས་ཀྱི་གོ་འཕང་དོན་དུ་གཉེར་བའི་སེམས་བསྐྱེད་དང་། དེ་
ཡང་བསམ་པ་བཟང་བ་ཙམ་ལ་མ་ལུས་པར་ལག་ལེན་དུ་ཐེབས་པ་རྒྱལ་སྲས་ཀྱི་སྤྱོད་
208

པ་སྤྱི་དང་། དེའི་གཙོ་བོ་ཡང་དག་པའི་ལྟ་བའི་སྟེང་ནས་བྱེད་པ་ལས་ཐབས་གཞན་
མེད་པས་སྟོང་ཉིད་སྙིང་རྗེའི་སྙིང་བོ་ཅན་ཞེས་གྲགས་པ་ཟབ་མོ་རྟེན་འབྱུང་གི་ལྟ་བ་
གཞན་དོན་ཁུར་དུ་འཁྱེར་བའི་སྙིང་རྗེ་ཤུགས་དྲག་པོས་ཟིན་པའི་ལམ་གྱིས་སྲིད་ཞིའི་
མཐའ་གཉིས་བཀག་སྟེ་བསྐལ་བ་དཔག་དུ་མེད་པར་བསྒྲུབས་དགོས་པའི་གོ་འཕང་
དམ་པ་དེ་ཚེགས་ཆུང་ངུས་ཐོབ་ལུགས་ཀྱི་འཕྲུལ་འདེགས་མདོ་རྒྱུད་སྤྱི་དང་ཁམས་
གསུམ་བླ་མ་ཆོས་ཀྱི་རྒྱལ་བོའི་ཙོང་ཁ་བ་ཆེན་པོའི་གསུང་རབ་རྣམས་སུ་ཇི་ལྟར་
འབྱུང་བ་རང་རེས་རྣ་བའི་ལམ་དུ་བྱང་ནས་ཡོད་པ་ལྟར་ལགས་པས། སྤྱིར་དལ་འབྱོར་
ཐོབ་སྟེ་བསྟན་པ་དང་། དེའི་ཡང་སྙིང་མདོ་སྔགས་ཟུང་དུ་འབྲེལ་བའི་ཐེག་ཆེན་གྱི་
བསྟན་པ་དང་སྟེས་དབང་ཙམ་དུ་ལན་གཅིག་མཇལ་བ་ངོ་ཤེས་ནས་དེའི་སྒོས་ཉིན་
ཞག་ལོ་ཟླ་མི་ཚེ་དོན་ལྡན་དུ་མཛད་ནས་དལ་བའི་རྟེན་ལ་སྙིང་བོ་ལོན་པ་ཞིག་ངེས་
པར་གལ་ཆེ་གསུངས། མཇུག་ཏུ་རྟོགས་བརྗོད་འདུན་ལེགས་མའི་བཤད་པ་མདོར་
བསྡུས་སྩལ་བ་ནི། རྗེའི་རྣམ་ཐར་བསམ་གྱིས་མི་ཁྱབ་པས་རྒྱས་པར་བློས་འཆུན་པ་
དཀའ་མོད། རྟོགས་བརྗོད་མདོ་ཙམ་རྗེ་རང་གིས་རྗེས་འཇུག་ལ་དགོངས་ཏེ་གསུངས་པ་
ནི་འདུན་ལེགས་མ་འདི་རེད། འདི་ལ་ཐོག་མར་རྟོགས་བརྗོད་རྩོམ་པ་ལ་འཇུག་པའི་
ཡན་ལག་ཤིས་བརྗོད་དང་བསྟོད་ཕྱག་མཛད་པ། ཨོྃ་བདེ་ལེགས། ནས། ཞབས་ལ་
འདུད། ཅེས་པའོ། །རྟོགས་བརྗོད་ཀྱི་ལུས་དངོས་ལ་རྗེ་ཉིད་ཀྱི་ཐུགས་ལ་གྲོས་འདེབས་
ཀྱི་ཚུལ་དུ་བརྩམས་པའི་དགོས་པ་འཆད་པར། འབད་པ་ཆུང་ངུས་རླབས་ཆེན་ཚོགས་
སྡུད་པ། །སོགས་ཤོ་ལོ་ཀ་གཉིས་ཏེ། བྱ་བ་གང་ལ་ཡང་སྤྲོ་བཞིན་འཇུག་པ་གལ་ཆེ་བ་
དང་། དགའ་བ་སྒོམ་པ་དང་མི་སྒོམ་པའི་གནས་ངོས་ཟིན་དགོས་པར་བསྟན། དགའ་བ་
བསྐྱེད་པའི་གནས་མཆོག་ནི་ཐོས་བསམ་སྒོམ་སྒྲུབ་ཡིན་པས་རྟོགས་བརྗོད་འདི་ཡང་
རང་དགའི་འཁྲུངས་རབས་བཟང་རབས་ཙམ་མ་ཡིན་པར་ཐོས་བསམ་སྒོམ་པ་མཛད་
209

ཚུལ་དང་། ཡོན་ཏན་མཐའ་དག་ཀྱང་དེའི་ལག་རྗེས་ལས་བྱུང་བ་ཡིན་པས་མདོར་
བསྟན་དུ། དང་བོར་རྒྱ་ཆེན་ཐོས་པ་མང་དུ་བཙལ། །ཞེས་སོགས་བླ་མ་འཇམ་པའི་
དབྱངས་ཀྱིས་བཀའ་དྲིན་ལ་བརྟེན་ནས་སྐུ་ཚེ་གང་བོར་ཐོས་བསམ་སྒོམ་གསུམ་གྱིས་
དུས་འདའ་བར་མཛད་པ་ལ་རྗེ་རང་ཡང་འདུན་མ་མ་འཆུག་ཅེས་ཐུགས་རྗེས་སུ་ཡི་
རང་བར་མཛད་པ་འདི་གོ་ནས་སེམས་ལ་བཅངས་དགོས་པ་ཞིག་ཡིན་གསུངས། རྒྱས་
བཤད་ལ་དང་བོར་ཐོས་པ་བཙལ་ཚུལ། བར་དུ་གཞུང་ལུགས་གདམས་པར་ཤར་ཚུལ།
ཐ་མར་ཉམས་སུ་བླངས་ཚུལ་གསུམ་ལས། དང་བོ་ལ་དངོས་དང་། སྐབས་དེ་བཤད་ཟིན་
པར་བསྟན་པའོ། །དང་བོ་དངོས་ལ་གཉིས་ལས། དང་བོ་ཐོས་པ་ཚོལ་དགོས་པའི་རྒྱུ་
མཚན་ནི། བླང་དོར་གནས་ལ། སོགས་ཤོ་ལོ་ཀ་གཅིག་གོ །གཉིས་པ་ཐོས་པ་བཙལ་
ཚུལ་དངོས་ལ་རྒྱུ་འབྲས་ཀྱི་ཐེག་པ་གཉིས་ལས། དང་བོ་རྒྱུ་ཕར་ཕྱིན་ཐེག་པ་ལ་ཐོས་པ་
མཛད་ཚུལ་ལ་གཉིས། དང་བོ་བྱམས་ཆོས་དང་རྒྱན་དྲུག་མཆོག་གཉིས་ཀྱི་གཞུང་སྤྱི་ལ་
སྦྱངས་ཚུལ་ནི། དེ་ཉིད་ཕྱིར་ན་མི་ཕམ་ཆོས་རྗེ་དང་། །སོགས་ཚིག་རྐང་དྲུག་སྟེ། མདོ་
སྔགས་ཀྱི་གཞུང་གང་དང་གང་ཡིན་ཀྱང་འོལ་སྤྱི་ཙམ་མ་ཡིན་པར་རང་རང་གི་རྩ་
བའི་མདོ་རྒྱུད་ཀྱི་ཁུངས་དང་སྦྱར་ཏེ་ཞིབ་ཏུ་དཔྱོད་པ་ལས་ར་དང་གཡག་ཞར་གྱིས་རྩྭ་
ཟ་བ་ལྟར་རགས་པ་རེ་དང་ཕྱོགས་འགྲོ་རེས་མི་ཡོང་གསུངས་པ་འདི་ཡང་གོ་བ་གལ་ཆེ་
གསུངས། གཉིས་པ་བྱེ་བྲག་ཏུ་དབུ་ཚད་ལ་སྦྱངས་ཚུལ་ལ་གཉིས། དང་བོ་ཚད་མ་ལ་
སྦྱངས་ཚུལ་ནི། ཁྱད་པར་ཚུ་རོལ་མཐོང་བའི་དངོས་པོ་ཡི། །སོགས་ཚིག་རྐང་དྲུག་གོ །
གཉིས་པ་དབུ་མ་ལ་སྦྱངས་ཚུལ་ནི། མདོ་སྔགས་གཞུང་ལ་སོགས་ཚིག་རྐང་བཅུའོ། །
སྔགས་ཀྱི་གཞུང་ལ་སྦྱངས་ཚུལ་ལ་གཉིས་ལས། དང་བོ་སྔགས་ཀྱི་ཐེག་པར་དོན་གཉེར་
མེད་པ་བླུན་པར་བསྟན་པ་ནི། འདི་ན་རྫོགས་སངས་རྒྱས་སུ་བགྲོད་པ་ལ། །སོགས་ཤོ་ལོ་
ཀ་གསུམ་མོ། །གཉིས་པ་རྗེ་རང་ཉིད་ཀྱིས་དོན་གཉེར་ཆེན་པོས་ཐོས་པ་བཙལ་ཚུལ་ལ་
3 1:ཀ ཎ རྔུ :|:ཀྱི
210

སྤྱིར་བཙལ་ཚུལ་དང་། སོ་སོར་བཙལ་ཚུལ་ལོ། །དང་བོ་ནི། དེ་ཉིད་ཕྱིར་ན་རྒྱལ་བའི་
ཐེག་པ་མཆོག །ཅེས་སོགས་ཚིག་རྐང་དྲུག་གསུངས། གཉིས་པ་སོ་སོར་བཙལ་ཚུལ་ལ་
བཞི་ལས། དང་བོ་བྱ་རྒྱུད་ལ་ཐོས་པ་མཛད་ཚུལ་ནི། རྒྱུད་སྡེ་འོག་མ་སོགས་ཚིག་རྐང་
བཅུའོ། །གཉིས་པ་སྤྱོད་རྒྱུད་མང་དུ་ཐོས་ཚུལ་ནི། རྒྱུད་སྡེ་གཉིས་པ་སོགས་ཚིག་རྐང་
དྲུག་གོ
།གསུམ་པ་རྣལ་འབྱོར་རྒྱུད་ལ་སྦྱངས་ཚུལ་ནི། རྒྱུད་སྡེ་གསུམ་པ་སོགས་རྐང་བ་
དྲུག་གོ །བཞི་བ་རྣལ་འབྱོར་བླ་མེད་ལ་སྦྱངས་ཚུལ་ནི། བཞི་བ་རྣལ་འབྱོར་སོགས་ཚིག་
རྐང་དྲུག་གོ །སྐབས་དེ་བཤད་ཟིན་པར་བསྟན་པ་ནི། དང་བོར་རྒྱ་ཆེན་པོ་སོགས་སོ། །
གཉིས་པ་གཞུང་ལུགས་གདམས་པར་ཤར་ཚུལ་ལ་གསུམ་ལས། དང་བོ་སྤྱིར་བསྟན་པ་
ནི། དེ་ནས་གདུལ་བྱའི་སོགས་རྐང་བ་དྲུག་གོ །གཉིས་པ་སོ་སོར་བཤད་པ་ལ་མདོ་
སྔགས་གཉིས། དང་བོ་མདོ་ཕྱོགས་ཀྱི་གཞུང་གདམས་ཤར་ཚུལ་ལ་བཞི་སྟེ། དང་བོ་ཕར་
ཕྱིན་གདམས་པར་ཤར་ཚུལ་ནི། དེ་ལྟར་འབད་པས་སོགས་རྐང་བ་དྲུག་གོ །གཉིས་པ་
ཚད་མའི་གཞུང་གདམས་པར་ཤར་ཚུལ་ནི། བྱང་ཕྱོགས་འདི་ན་སོགས་ཤོ་ལོ་ཀ་ལྔའོ། །
གསུམ་པ་བྱམས་ཆོས་གཞན་གདམས་པར་ཤར་ཚུལ་ནི། དེ་ནས་བྱང་ས་སོགས་ཚིག་
རྐང་དྲུག་གོ །བཞི་བ་དབུ་མའི་གཞུང་གདམས་པར་ཤར་ཚུལ་ནི། ལྷག་པར་ཟབ་ཅིང་།
སོགས་ཤོ་ལོ་ཀ་གཉིས་སོ། །གཉིས་པ་སྔགས་ཀྱི་གཞུང་གདམས་པར་ཤར་ཚུལ་ལ་གསུམ་
ལས། དང་བོ་བྱ་སྤྱོད་གདམས་པར་ཤར་ཚུལ་ནི། དེ་ནས་བསམ་གཏན་སོགས་ཚིག་རྐང་
དྲུག་གོ །གཉིས་པ་རྣལ་འབྱོར་རྒྱུད་གདམས་པར་ཤར་ཚུལ་ནི། དཔལ་ལྡན་དེ་ཉིད་
སོགས་ཚིག་རྐང་བཅུའོ། །གསུམ་པ་བླ་མེད་གདམས་པར་ཤར་ཚུལ་ལ། གསང་འདུས་
ཀྱི་སྐོར་གདམས་པར་ཤར་ཚུལ་དང་། དེ་ལ་བརྟེན་ནས་བླ་མེད་གཞན་གདམས་པར་
ཤར་ཚུལ། དེ་དག་འདིར་རྒྱས་པར་མ་བཤད་པའི་ཚུལ་དང་གསུམ། དང་བོ་ལ་གསུམ་
ལས་རྒྱུད་ཀྱི་ཆེ་བ་བརྗོད་པ་ནི། ཐུབ་པའི་ལེགས་བཤད་སོགས་ཤོ་ལོ་ཀ་གཅིག་གོ །
211

གཉིས་པ་རྒྱུད་དོན་རྟོགས་པའི་མན་ངག་ངོས་བཟུང་བ་ནི། སྨྲ་བའི་དམ་པ་སོགས་ཚིག་
རྐང་ལྔའོ། །གསུམ་པ་དེ་ལ་བརྟེན་ནས་རྒྱུད་དོན་གདམས་པར་ཤར་ཚུལ་ནི། ཚུལ་དེ་
གནད་དུ་བཟུང་ནས་སོགས་ཚིག་རྐང་བཅུ་གཅིག་གོ །གཉིས་པ་ནི། དེ་ཡི་མཐུ་ལས་
བདེ་དགྱེས་དུས་འཁོར་སོགས། །ཞེས་སོགས་རྐང་བ་གཉིས་སོ། །གསུམ་པ་ནི། དེ་དག་
བདག་གིས་སོགས་ཤོ་ལོ་ཀ་གཅིག་གོ །གསུམ་པ་སྐབས་དེ་བཤད་ཟིན་པར་བསྟན་པ་ནི།
བར་དུ་གཞུང་ལུགས་སོགས་སོ། །དེ་ཡང་ཆོས་གང་ཉམས་སུ་ལེན་ཀྱང་ཉམས་སུ་བླང་
བྱའི་ཆོས་དེ་ལུང་ཙམ་ལ་སྐྱབས་སུ་མ་མཆི་བར་དྲི་མ་མེད་པའི་རིགས་པའི་ཚུལ་ལ་
ལེགས་པར་སྦྱངས་དགོས་པ་དང་། རིགས་པ་དེ་ཡང་ཀླུ་སྒྲུབ་ཡབ་སྲས་སོགས་ཀྱིས་ཟབ་
རྒྱས་ཀྱི་རིགས་ལམ་ནས་དྲངས་ཏེ་གཏན་ལ་ཕབ་པ་ལ་ངེས་པ་རྙེད་དགོས་པ་དང་།
སྤྱིར་མདོ་སྔགས་གཉིས་དང་དེའི་ནང་ནས་ཀྱང་སྔགས་ཡིན་པས་ཟབ་ཅེས་པའི་ཚིག་
ཙམ་གྱི་རྗེས་སུ་མི་འབྲང་བར་སྔོན་གྱི་པཎ་གྲུབ་རྣམས་ཀྱིས་ཇི་ལྟར་གདམས་པ་བཞིན་
དུ་མདོ་སྔགས་གང་ཡིན་ཀྱང་རང་རང་གི་རྩ་བའི་གཞུང་ཚད་ལྡན་གྱི་འགྲེལ་བས་
བཀྲལ་ཚུལ་མ་ནོར་བར་ཁོང་དུ་ཆུད་དགོས་པ་དང་། རྗེ་རང་གིས་ཐོས་བསམ་མཛད་
ཚུལ་གསུངས་པ་དེ་རྣམས་ཀྱང་རང་ཅག་རྗེས་འཇུག་རྣམས་ལ་འདི་ལྟར་གྱིས་ཤིག་
ཅེས་འདོམས་ཆེད་ཡིན་པས། དེ་དག་བདག་གིས་གཞན་དུ་བཤད་པས་ན། །འདི་ནི་
རྣམ་དཔྱོད་ཅན་ལ་སྒོ་ཙམ་ཞིག །ཅེས་ལམ་རིམ་ཆེ་ཆུང་སྔགས་རིམ་སོགས་རྗེ་རང་གི་
མདོ་སྔགས་ཀྱི་གཞུང་ཆེན་མོ་རྣམས་ལ་ཞིབ་ཏུ་སྦྱངས་པ་ལས་ཤེས་དགོས་ཤིང་། འདིར་
ནི་རྒྱལ་བའི་དགོངས་པ་མ་ནོར་བ་རྙེད་པར་འདོད་པའི་རྣམ་དཔྱོད་ཅན་རྣམས་ལ།
གཞུང་གང་ལ་སྦྱངས་དགོས་པ་དང་། དེ་དག་ལ་ཐོས་བསམ་བྱེད་ཚུལ་དང་གོ་རིམ་
བསྡུས་ཏེ་བསྟན་པ་ཡིན་གསུངས་པ་འདི་ཡང་ཤིན་ཏུ་ནས་ཀྱང་གོ་དགོས་པ་ཞིག་ཡིན་
གསུངས། གསུམ་པ་གདམས་པར་ཤར་ནས་ཉམས་སུ་བླངས་ཚུལ་ལ་གསུམ་ལས།
EMLALAL
212

ཉམས་སུ་བླངས་ཚུལ་དངོས་ནི། དེ་ལྟར་གདམས་པའི་སོགས་ཚིག་རྐང་དྲུག་གོ །གཉིས་
པ་དགེ་རྩ་ཐམས་ཅད་སངས་རྒྱས་ཀྱི་བསྟན་པ་རྒྱས་པའི་ཆེད་དུ་བསྔོས་ཚུལ་ནི། རྒྱལ་
སྲས་སྨོན་ལམ་སོགས་རྐང་བ་དྲུག་གོ །གསུམ་པ་སྐབས་དེ་བཤད་ཟིན་པར་བསྟན་པ་ནི།
ཐ་མར་ཉིན་མཚན་ཀུན་ཏུ་སོགས་སོ། །གསུམ་པ་བརྩམས་པ་མཐར་ཕྱིན་པའི་ཚུལ་ལ་
བཞི་ལས། དང་བོ། རྟོགས་བརྗོད་བརྩམས་པའི་དགོས་པ་བསྟན་པའི་སྒོ་ནས་དོན་བསྡུ་
བ་ནི། རང་གི་དགེ་བ་སོགས་ཤོ་ལོ་ཀ་གཅིག་གོ །གཉིས་པ་བརྩམས་པའི་དགེ་བ་བསྔོ་བ་
ནི། དེ་ལས་ཐོས་པའི་སོགས་ཤོ་ལོ་ཀ་གཅིག་གོ །གསུམ་པ་རྩོམ་པ་བོ་གང་གིས་གནས་
གང་དུ་བརྩམས་པ་ནི། ཅེས་རང་གི་རྟོགས་པ་མངོན་པར་བརྗོད་པ་སོགས་སོ། །བཞི་བ་
རྟོགས་བརྗོད་འདིས་ཀྱང་བསྟན་པའི་བྱ་བ་རྒྱ་ཆེན་པོ་བྱེད་པར་སྨོན་པ་ནི། འདིས་ཀྱང་
བསྟན་པ་སོགས་སོ། །ཐ་མར་ཉིན་མཚན་ཀུན་ཏུ་ཉམས་སུ་བླངས་པའི་སྐབས་ཞེས་
གསུངས་པ་འདི་ཡང་གོ་དགོས་ཏེ། རང་རེས་ཉིན་གྱི་རིང་ལ་དགེ་སྦྱོར་བྱེད་ལོ་རེ་བྱས་
ཀྱང་མཚན་མོ་གཉིད་ཀྱི་བདེ་བ་ལ་ཆགས་ནས་དེས་དུས་འདས་པས་ཉིན་གྱི་ཕྱེད་ཀ་
ཙམ་ལས་མ་བྱུང་བ་ཡིན་པས་ཉིན་མཚན་ཐམས་ཅད་དུ་དགེ་སྦྱོར་གྱི་རྒྱུན་བསྐྱངས་ཏེ་
ཆོས་བྱེད་པ་ཞིག་བྱུང་ན་བོགས་ཆེ་བར་གསུངས་པ་ཡིན་པས་དེང་ཕྱིན་ཆད་ཁྱེད་
རྣམས་ཀྱིས་ཁམས་གསུམ་ཆོས་ཀྱི་རྒྱལ་བོ་ཙོང་ཁ་བ་ཆེན་པོའི་རྟོགས་བརྗོད་འདི་ནས་
ཇི་ལྟར་གསུངས་པ་བཞིན་དུ་ཐོག་མར་དགེ་བའི་བཤེས་གཉེན་ཚུལ་བཞིན་དུ་བསྟེན་
ཏེ་བསྟན་པའི་རྨང་གཞི་ཚུལ་ཁྲིམས་ཀྱི་བསླབ་པ་གཞིར་བཟུང་ནས་མདོ་སྔགས་ཀྱི་
གཞུང་ཆེན་མོ་རྣམས་ལ་ཚིག་སྤྱི་ཙམ་དུ་མ་སོང་བའི་མང་དུ་ཐོས་པ་རྒྱ་ཆེན་པོ་བཙལ།
བར་དུ་དེ་ལ་བསམ་པ་དང་བསམ་བྱུང་གིས་ཡང་ཡང་འདྲིས་པར་བྱས། ཐ་མར་དེ་ལ་
ཡང་ཡང་གོམས་པའི་སྒོ་ནས་ཉིན་མཚན་ཐམས་ཅད་དུ་ཐུན་མོང་དང་ཐུན་མོང་མ་
ཡིན་པའི་ལམ་གྱི་གནད་ལ་སྒྲུབ་པ་སྙིང་བོར་མཛད་དེ་རྗེ་ཐམས་ཅད་མཁྱེན་པའི་
213

བཀའ་སྲོལ་བཀའ་གདམས་རྣམ་ཐར་གཙང་མ་སྨོན་པའི་ཡུལ་དུ་བྱས་ནས་རྒྱལ་བའི་
སྲས་ཀྱི་སྤྱོད་པ་མཐའ་དག་ལ་ཅི་ནུས་སུ་བསླབ། གཞན་ཡང་རྗེས་སུ་འཇུག་པའི་སྒོ་
ནས་ཅི་མཛད་དོན་ལྡན་དུ་འགྲོ་བ་རེ་གལ་ཆེ་བས་ཐུགས་ལ་བཅངས་དགོས་གསུངས།
སྡེ་སྣོད་གསུམ་དང་རྒྱུད་སྡེ་རྣམ་པ་བཞི། །གདམས་པའི་མཆོག་ཏུ་ཤར་བའི་བཤད་སྒྲུབ་
ཀྱིས། །ཐུབ་བསྟན་ཕྱོགས་དུས་ཀུན་ཏུ་རྒྱས་མཛད་པ། །བློ་བཟང་གྲགས་པའི་དཔལ་གྱི་
བཀྲ་ཤིས་ཤོག །
ཅེས་འཇམ་མགོན་བླ་མ་ཆོས་ཀྱི་རྒྱལ་བོ་ཙོང་ཁ་བ་ཆེན་པོ་དེ་ཉིད་སླར་ཡང་གསུམ་ལྡན་
ངུར་སྨྲིག་འཆང་བའི་རྣམ་པར་རོལ་བ་ཁྲི་ཆེན་གུང་ཐང་འཇམ་པའི་དབྱངས་དཱི་པཾ་མཚན་ཅན་
གྱིས་མཛད་པའི་ལེགས་བཤད་ཟླ་མེད་པ་རྗེའི་བསྟོད་པ་དོན་ལྡན་རྩ་འགྲེལ་གྱི་བཤད་ལུང་སྨྲ་བའི་
དབང་ཕྱུག་འཇམ་དབྱངས་བླ་མ་ཁྲི་ཆེན་རྡོ་རྗེ་འཆང་དཀོན་མཆོག་རྒྱལ་མཚན་པའི་དྲུང་ནས་
ལེགས་པར་མནོས་པའི་ཚེ་བརྗེད་བྱང་ཅུང་ཟད་བཀོལ་བ་ལ་སླར་ཡང་ཕྲི་བསྣན་དང་། གསང་
བདག་སྡེ་ཁྲི་རིན་པོ་ཆེ་འཇམ་དབྱངས་ཐུབ་བསྟན་ཉི་མས་སྨོན་ལམ་གྱི་གསུང་ཆོས་ལ་བསྟོད་
འགྲེལ་གྱི་བཤད་པ་གནང་བའི་སྐབས་ཀྱི་ཞལ་གདམས་རྣམས་ཀྱིས་ཀྱང་ཟུར་བརྒྱན་ཏེ། བཙུན་
གཟུགས་ཤེས་རབ་རྒྱ་མཚོས་སུག་བྲིས་སུ་བྱས་པ་འདི་ཡང་ཚེ་རབས་ཐམས་ཅད་དུ་འཇམ་མགོན་
བླ་མའི་ལུགས་བཟང་བཤད་སྒྲུབ་གཉིས་ཀྱི་སྒོ་ནས་རང་གཞན་གྱི་རྒྱུད་ལ་འཕེལ་ཞིང་རྒྱས་པའི་རྒྱུ་
ཁོ་ནར་གྱུར་ཅིག ། ། །སརྦ་མངྒལཾ། །
214